Publication: Magyar Közlöny
Issue: MK-2010-31 (Year: 2010, Number: 31)
Era: contemporary
Section: Az indítványozók álláspontja szerint a 82/2009. (VII. 15.) AB határozatnak (ABK 2009. július–augusztus, 889.;
Paragraph Index: 2002

Az indítványozók álláspontja szerint a 82/2009. (VII. 15.) AB határozatnak (ABK 2009. július–augusztus, 889.; a továbbiakban: Abh.) csak a rendelkezõ része köti az Országgyûlést annak az indokolása nem. Az Abh. alapján az Országgyûlés csak arra volt köteles, hogy új eljárást folytasson le, a népszavazáselrendelésénekmellõzéséreaz Abh. alapul nem szolgálhat. Mivel sem az Alkotmány, sem az Nsztv. nem tartalmaz elõírást arra vonatkozóan, hogy az országos népszavazás elrendeléséhez szükséges aláírások összegyûjtése után bekövetkezett körülmények változása alapján lehet-e helye az országos ügydöntõ népszavazás mellõzésének, törvényi szabály hiányában az Országgyûlés mulasztásban megnyilvánuló alkotmánysértésben van, amelynek következtében e törvényi szabályt a népszavazás elrendelésérõl való döntés elõtt meg kellett volna alkotnia, vagy ennek hiányában mást nem tehetett volna, mint azt, hogy az Alkotmány 28/B. § (2) bekezdése alapján elrendeli a népszavazást. Az indítványozók további érvei az Abh.-ban foglaltakat vitatják. II. Az Alkotmánybíróság az alábbi jogszabályi rendelkezések alapján hozta meg döntését:

Source: https://magyarkozlony.hu/hivatalos-lapok/59d593fc58852f0cfe50af5cebecee305904d292/dokumentumok/71df9f128f17adeb7e659b7f34379fa74e2f191f/letoltes